Hanketeade nr 164

Hanke nimetus: **Projekti „Kohtla-Järve linna tühjenevate korterelamute probleemistiku lahendamine“ projektijuhtimise teenus**

Hankija nimi ja andmed: Kohtla-Järve Linnavalitsus, Keskallee 19, 30395, Kohtla-Järve.

Riigihanke finantseeritakse läbi Kohtla-Järve linna eelarve ja riigieelarve.

Riigihanke eesmärk on ellu viia Kohtla-Järve Linnavalitsuse projekti *„Kohtla-Järve linna tühjenevate korterelamute probleemistiku lahendamine“* vastavalt nõuetele ja tehnilisele kirjeldusele (Lisa 2).

Hankemenetluse liik: alla lihthanke piirmäära jääv hange.

Pakkujaks võivad olla nii füüsilised kui ka juriidilised isikud.

Hanke eeldatav maksumus on 29 900 eurot maksudeta.

Pakkumuste hindamise kriteerium on pakkujale soodsam maksumus koos maksudega\*

*\*Juriidilise isiku puhul koos käibemaksuga, kui pakkuja on käibemaksukohustuslane.*

*\*Füüsilise isiku puhul koos tulumaksuga, sotsiaalmaksuga ja enamikel juhtudel ka töötuskindlustus- ja kogumispensioni maksetega.*

Hankija sõlmib lepingu üksnes madalama hinnaga pakkumuse alusel.

**Kvalifitseerimise tingimused ja nõutavad dokumendid:**

1. Pakkuja peab olema viimase kolme aasta jooksul projektijuhina teostanud vähemalt kaks projekti. Esitada teostatud tööde nimekiri koos tegemise aja, koha ja tellijate andmete kohta.
2. Pakkuja peab kaasama projektijuhina spetsialisti, kellel on kõrgharidus. Pakkuja esitab vastutava spetsialisti CV ja muud kvalifikatsiooni tõendavad tunnistused.
3. Pakkujal ei esine riigihangete seaduse § 95 lg 1 nimetatud asjaolusid. Pakkuja kinnitab asjaolude puudumist Lisas 1.

**Pakkumus peab olema koostatud alljärgneva struktuuri kohaselt:**

* pakkumuse maksumus vastavalt Lisale 1;
* kvalifikatsiooni kontrollimiseks nõutud dokumendid.

Pakkumus tuleb esitada digitaalselt allkirjastatuna e-posti teel, aadressile **riigihanked@kjlv.ee**  hiljemalt **29.02.2024. a kellaks 08:30**.

Palume pakkumuste esitamise tähtajani Hankijat informeerida igast hankedokumentides ja/või selle lisas avastatud ebatäpsusest, ebaselgusest või vastuolust. Pärast lepingu sõlmimist ei rahulda Hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet.

Pakkumus peab olema jõus vähemalt 60 päeva pakkumuste esitamise tähtpäevast arvates. **Pakkumuste avamine toimub 29.02.2024. a kell 09:00** aadressil Kohtla-Järve linn, Keskallee 19, ruum 102.

Pakkumuse tagatis ei ole nõutav. Alternatiivsete lahenduste esitamine ei ole lubatud. Hankedokumentide sisu kohta saab lisateavet: Keskallee 19, 30395 Kohtla-Järve, tel 33 78500, faks 337 8503; e-post: **linnavalitsus@kjlv.ee**.

Hankija jätab endale õiguse lükata esitatud pakkumused tagasi, kui kõikide pakkumuste maksumused ületavad hankelepingu eeldatava maksumuse või Hankija majanduslikud võimalused.

Lisa 1. Pakkumuse vorm

Lisa 2. Tehniline kirjeldus.